অনুরাধা থকছম
অনুরাধা দেবী থকছম (জন্ম ২রা ফেব্রুয়ারী ১৯৮৯ তুবুল, মনিপুর, ভারত) হলেন ভারতীয় মহিলা জাতীয় ফিল্ড হকি দলের একজন সদস্য। মণিপুরের তুবুলে জন্মগ্রহণ করে ও বড় হয়ে উঠে, তিনি অল্প বয়সে হকি খেলা শুরু করেন। ২০০৬ মহিলা হকি চ্যাম্পিয়ন্স ট্রফিতে তাঁর আন্তর্জাতিক অভিষেক হয়। থকছম ভারতীয় দলের একজন ফরোয়ার্ড হিসেবে খেলেন এবং তিনি ৮০টিরও বেশি আন্তর্জাতিক ম্যাচে খেলেছেন। থকছম ২০১৬ রিও অলিম্পিকেও অংশগ্রহণ করেছিলেন, ভারতীয় মহিলা দল সেই প্রতিযোগিতায় ৩৬ বছর পরে খেলার যোগ্যতা অর্জন করেছিল। ২০১৪-১৫ মহিলা এফআইএইচ হকি ওয়ার্ল্ড লিগে, ভারতীয় দলের জয়ে তাঁর ভূমিকার জন্য তিনি ভাষ্যকারদের দ্বারা প্রশংসিত হয়েছিলেন। ভারতীয় দল এখানে পঞ্চম স্থান পেয়ে অলিম্পিকের জন্য যোগ্যতা অর্জন করেছিল।